Pirlo: Antonio Conte egy vadállat
Andrea Pirlo szerint tökéletes választás a Chelsea élére Antonio Conte, de egy interjúban elmondta, hogy egykori edzõje tempramentuma csak akkor érvényesül, ha hagyják úgy dolgozni, ahogy õ szeretne. És a szünetben nem árt behúzni a fejeket.
"Egy vadállat lakik benne. Elõfordult, hogy a meccs szünetében hiába vezettünk, bejött Conte, és elkezdett vizesflaskákat vagdosni a falhoz dühében. Valaki vagy nem jól csinált valamit, vagy egyszerûen csak úgy gondolta, nagyobb különbséggel kellett volna vezetnünk a szünetben" - mondta Pirlo Contéról, akivel három bajnoki címet szerzett a Juventusnál.

Pirlo nagyon jó véleménnyel van egykori edzõjérõl, hozzátette, két felesége is van, az egyik Elisabetta, a másik pedig a futball. "Néha felkel hajnalban, és meccseket néz. Fanatikus, és ha hagyják, hogy végezze a munkáját, egészen biztosan sikerrel jár. Sok edzõvel dolgoztam már, de higgyék el nekem, Conte egy zseni."

A jelenlegi olasz szövetségi kapitány érkezését szinte kész tényként kezeli az angol sajtó, de az olasz lapok is megerõsítették, hogy Conte veszi át a Chelsea-t nyártól. Hogy mit tervez az olasz, arról itt írtunk bõvebben.